Knut Walde

Knut Grøvan Walde (født 16. juni 1981 i Bergen) er en norsk fotballspiller som spiller for Fløy. Han har tidligere spilt for Brann, Løv-Ham og Haugesund. Walde er storebror til Arve Walde som spiller for Løv Ham.

Han slo gjennom sesongen 2002 med 23 seriekamper i Brann, dit han hadde kommet fra SK Trane.
Samme år fikk ha to kamper for U21-landslaget. Etter at Mons Ivar Mjelde tok over treneransvaret fikk imidlertid Walde liten tillit, og i 2004 ble han lånt ut til Haugesund. Året etter ble han lånt ut til Løv-Ham, og høsten samme år ble overgangen gjort permanent. Sesongene 2006 og 2007 var han kaptein for klubben.

Halvveis ut i 2007-sesongen ble det klart at Walde igjen ville returnere til Brann. Han underskrev en kontrakt til ut 2009-sesongen, men fikk bare tre kamper for klubben i 2007. Han ble derfor lånt ut igjen til Løv-Ham foran 2008-sesongen.
I forkant av 2009-sesongen ble det inngått en ny låneavtale som i første omgang strakk seg frem til 1. august 2009.
Utlånsavtalen ble senere utvidet ut sesongen, selv om Walde flyttet til Stavanger på grunn av studier og må pendle til kampene.

Etter 2009-sesongen var Walde kontraktsløs og var i søkelyset til Stavanger og Bryne.
Vårsesongen spilte han ikke for noen klubb, men sommeren 2010 ble han klar for Fløy, etter å ha fått tilbud om spill for Løv-Ham.

Referanser

Eksterne lenker 
 

Norske fotballspillere
Fotballspillere for Løv-Ham Fotball
Fotballspillere for SK Brann
Fotballspillere for FK Haugesund
Fotballspillere for Fløy
Personer fra Bergen kommune